GEMSBOK-AGGENEYS: Vedanta Zinc International (VZI) gaan steeds voort met sy reddings- en herstelaksies om na sy oorblywende vermiste kollega te soek na 'n rotsstortingsvoorval wat vroegoggend op Dinsdag 17 November 2020 by die Gamsberg South Pit-terrein plaasgevind het.
Daar is begin met die bou van 'n oprit na die ingevalde massa met behulp van afvalmateriaal. Die oprit word opgerig om toegang te verleen tot 'n teikenarea in die ingevalde massa, wat geïdentifiseer is met behulp van elektromagnetiese hommeltuigmetings en die laaste bekende ligging aangedui deur GPS wat in die voertuig geïnstalleer is (met die CAS-stelsel).
Om onbeheerste rotsstortings tydens die reddings- en herstelmissie te voorkom, word die gebied veilig gemaak deur kundiges van 'n derde party wat deur die spanne op die terrein ondersteun word. Vir meer nuus lees ons 04 Desember 2020 uitgawe
GEMSBOK-AGGENEYS: Reddingswerkers soek steeds na die laaste van tien mynwerkers wat in die Gamsberg-sinkmyn by Aggeneys se suidelike myn vasgekeer is.
Tot dan is al die mynaktiwiteit steeds opgeskort, het Vedanta Zinc International (VZI) in 'n persverklaring Dinsdagoggend gesê. "Mynbou-aktiwiteite by Gamsberg-myn bly opgeskort tot verdere kennisgewing," het die maatskappy gesê en bygevoeg dat hulle tegniese kundiges ingeroep het om die reddingsoperasie te doen. To read more, read our 27 Nov 2020 issue
GEMSBOK-ROSEDALE: Die waterbeskermings organisasies, Gariep Watch, het verlede week 'n versoek van ondersoek na die besoedelde water, teen die Dawid Kruiper Munisipaliteit se munisipale bestuurder, by die Rosedale SAPD aanhangig gemaak.
Dit het gevolg na 'n rits deeglike watertoetse en monitering wat daarop dui dat DKM se watersuiwering sowel as die rioolstelsel nie op standaard is nie. To read more, read our 27 Nov 2020 issue
GEMSBOK-KAKAMAS: Kaptein Robert Hank Turner, bevelvoerder van die SAPD op Augrabies het verlede week, deur 'n puik voorbeeld, gewys hoe dienaars van die gereg die gemeenskap moet dien.
Op Woensdag oggend 2020-11-18 was kaptein Turner op pad werk toe, toe hy 'n onbekende man opgemerk het wat 'n deur op sy buurman se perseel, gedra het. To read more, read our 27 Nov 2020 issue
Bejaarde in haar woonstel vermoor
GEMSBOK-UPINGTON: Sosiale media het Maandag in ongeloof en woede gegons nadat die lyk van 'n 80-jarige vrou in haar woonstel in Gemsboklaan, Middelpos ontdek is.
Sers Masegela van die Upington SAPD het aan die Gemsbok bevestig dat die SAPD van Upington die vermeende moord op die 80-jarige Hennetjie Kruger ondersoek. "Op Maandag 16 November 2020 omstreeks 13:00 is die lyk van die oorledene in haar huis in Middelpos, Upington, deur 'n familielid ontdek. Die slagoffer het wonde aan haar gesig en nek gehad," lui die persverklaring wat aan die Gemsbok verskaf is.
'n Grootskaalse soektog is deur die polisie na die aanvaller(s) begin en gerugte dat die vermeende moordernaar(s) reeds vasgetrek is, kon nie ter perse bevestig word nie.
Die polisie vra dat enigeen met inligting wat met die ondersoek kan help, die ondersoekbeampte, ao. Steven Roos, by 082 693 7130 bel. .Vir meer nuus lees ons 20 November 2020 uitgawe
Dwelmhandel in Kathu geknou
GEMSBOK-KATHU: 'n Span bestaande uit lede van die Kuruman K9-eenheid, Kathu Sigbare Polisiëring, Kathu Misdaarvoorkomingsgoep 2 en Skof B-lede het op 11 November 2020 om 13:30 'n dwelmhandelaar gearresteer.
Die arrstasie is gemaak terwyl hulle misdaadvoorkomingspligte uitgevoer het, spesifiek gefokus op dwelms in die omgewing van Hendrick van Eck langs die munisipale park.
Die lede het lukraak persone gestop en deursoek in 'n poging om plunderaars, dronkies en dwelmhandelaars in openbare ruimtes aan te spreek, toe ao Ben Eiman 'n 28-jarige man deursoek en hom in die besit van 11 Ziplock-sakke gevul met dagga en nege met tik sakke bevind Die dwelms beloop 'n geraamde straatwaarde van R1 500. .Vir meer nuus lees ons 20 November 2020 uitgawe
Anne Rasa, die Kalahari se 'Meerkat Moeder' is oorlede
GEMSBOK-ASKHAM: Die ikoniese dierkundige prof. Anne Rasa (80) wat haar lewe gewy het aan die studie van die gedrag en biologie van die woestyndiere in die Kalahari, is die afgelope naweek oorlede.
Prof Rasa is Sondagoggend in haar slaap oorlede.
Sy het bekendheid verwerf as een van die laaste van haar era in die dierewetenskap en dierlike gedrag veld, soos Konrad Lorenz, Jacques Cousteau en Dian Fossey.
Sy is gebore in Wallis en het afgetree in die Kalahari, waar sy die afgelope twintig jaar die gedrag en biologie van woestyndiere ondersoek het.
Sy het dierkunde studeer aan verskeie prestige institusies soos die Imperial College, die Universiteit van Londen, die Universiteit van Hawaii en die Max-Planck Instituut Seewiesen, waar sy haar PhD onder prof. Konrad Lorenz behaal.
Daarna het sy klasgegee aan die universiteite van Marburg, Bayreuth, Bonn en die Universiteit van Pretoria en praat vlot Duits.
Sy is die skrywer van die gewilde boek "Mongoose Watch" (in Duits "Die Perfekte Familie") wat in vier tale vertaal is. Vir meer lees ons 20 November 2020 uitgawe
Verdagte gekoppel aan moord in hegtenis
GEMSBOK-UPINGTON: Die provinsiale eenheid vir georganiseerde misdaad en lede van Upington speurdiens het 'n man in die informele nedersetting by Louisvaleweg vir die moord op Judith Redelinghuys op Woensdag 04 November 2020 in hegtenis geneem.
Op 30 Junie 2020 word Judith Redelinghuys vermoor gevind en met haar hande agter haar rug in haar swembad gegooi. To read more, read our 13 Nov 2020 issue